Arnolds Aizsilnieks

Arnolds Pēteris Aizsilnieks (dzimis 1898. gada 21. februārī Grostonas pagastā, miris 1982. gada 4. jūnijā Stokholmā, Zviedrijā) bija latviešu tautsaimnieks, agronoms un vēsturnieks. Latvijas Universitātes profesors (1939). Latvijas Centrālās padomes loceklis, viens no 1944. gada 17. marta Latvijas Centrālās padomes memoranda parakstītājiem.letonika.lv

 Dzīves gājums 
Līdz Pirmā pasaules kara sākumam mācījās Jēkabpils pilsētas tirdzniecības skolā. Pēc Latvijas brīvības cīņu beigām līdz 1927. gadam studēja Latvijas Universitātes Lauksaimniecības fakultātē. Ar Rokfellera fonda stipendiju papildinājās ASV un Skandināvijas valstīs. LU Tautsaimniecības un tiesību zinātņu fakultātes asistents (1931), docents (1936), profesors (1939). Tautsaimniecības un tiesību zinātņu doktors (1932). Centrālās savienības “Turība" galvenais direktors.

Otrā pasaules kara beigās devās bēgļu gaitās uz Zviedriju, kur turpināja nodarboties ar tautsaimniecības studijām un uzrakstīja fundamentālu darbu par Latvijas saimniecības vēsturi 1914.—1945. gadā, kas izraisīja polemiku latviešu trimdas akadēmiskajās aprindās.ATBILDE AIZSILNIEKAM  Jānis Labsvīrs, Jaunā Gaita nr. 131, 1980. g. 5. numurs

 Darbi 
 Apcerējums par patērētāju kooperāciju kā tautsaimniecisku faktoru, pamatojoties galvenā kārtā uz Zviedrijas patērētāju kooperācijas datiem. Latvijas Ūniversitāte, 1936. — 439 lpp.
 The Soviet View on Consumers' Co-operation. A. P. Ax (Arnolds P. Aizsilnieks). Förf., 1947. — 14 lpp.
 The Price Policies of Consumer Societies and Price Determination Theory. Stokholma: Kooperativa Förbundet, 1949. Tulkots un rediģēts izdevums: Cooperation behind the iron curtain. 1952. — 49 lpp. (angliski)
 The Soviet Co-operative Ideology. 1955. — 8 lpp.
 Measuring Soviet economic progress. In: Bulletin. Institute for the Study of the USSR, 1959 Vol. 6, No. 7, p. 21—26
 The Co-operative Movement in Latvia. Bonn, 1962. — 56 lpp.
 From Principles to Business Economics. Kooperativa Förbundet, 1964. — 15 lpp.
 Latvijas saimniecības vēsture 1914-1945. Stokholma: Daugava, 1968. — 986 lpp. VĒL VIENS KAPITĀLDARBS  Andrievs Ezergailis, recenzija Jaunā Gaita nr. 72, 1969
 Entrepreneur in a Small Country: A Case Study Against the Background of the Latvian Economy, 1919—1940. Nicholas Balabkins, Arnolds P. Aizsilnieks. Exposition-Phoenix Press, Incorporated, 1975. — 143 lpp.
 Dzīves šūpotnēs. Atmiņas. Stokholma: Daugava, 1979.

 Literatūra 
 Dzintars Ērglis. Arnoldam Aizsilniekam 100, 1998
 Nikolajs Balabkins. Profesors Arnolds Aizsilnieks (1898—1982)

 Atsauces 

Kategorija:1898. gadā dzimušie
Kategorija:1982. gadā mirušie
Kategorija:Madonas novadā dzimušie
Kategorija:Latvijas Universitātes darbinieki
Kategorija:Latvijas agronomi
Kategorija:Latviešu vēsturnieki
Kategorija:Latvijas ekonomisti
Kategorija:Zviedrijas latvieši
Kategorija:Atzinības krusta virsnieki